מאט ברדוק

מתיו ארתור ברדוק (באנגלית: Matthew Arthur Bardock; נולד ב-1969) הוא שחקן אנגלי. ברדוק מוכר בעיקר מהופעתו בתפקיד ג'ף קולייר בסדרה "חדר מיון", סמל בילוש ברנרד בסדרה "A Touch of Frost", סמל בילוש דייווי היגינס בסדרה "חוקרת מקרי המוות", אלבי בסדרה "האגמים" ומארק קרייג בסדרה "New Blood".

ביוגרפיה
ברדוק נולד בקולסדן שבדרום לונדון. הופעת הבכורה שלו בטלוויזיה הייתה ב-1992 כשהופיע בסדרה "החשוד העיקרי". בשנה שלאחר מכן שיחק בסדרה "חדר מיון" כחבר כנופיה. ב-1995 הופיע ברדוק בהפקת התיאטרון של המחזה "Mojo" מאת גֵ'ז באטרוורת' בתיאטרון רויאל קורט.

הוא זכה להכרה רחבה יותר כשהחל לשחק בתפקיד השוטר קלייב ברנרד בסדרת הטלוויזיה הבריטית "Touch of Frost". הדמות שגילם הייתה האחיין של מפקד המשטרה. בעוד שרבים האמינו שהוא קיבל את התפקיד בזכות קשריו המשפחתיים, פרוסט רואה מעבר לכך ולוקח אותו תחת חסותו. בהמשך קודם לדרגת סמל בילוש, אבל נהרג בשנת 1997 בפרק "No Other Love". ביולי ובאוגוסט 2000 שיחק ברדוק בתפקיד דני וייר בסדרה הקומית קצרת הימים "Pay and Display".

ב-2004 הופיע ברדוק בתפקיד סקוט ברנט, חשוד ברצח, בסדרה "The Bill". הדמות שגילם החלה במערכת יחסים עם השוטרת האני הרמן, ואחר כך השניים התחתנו. אולם בהמשך התברר שהוא רצח את אשתו הראשונה. עוד שיחק ברדוק בסדרה "החשוד העיקרי" בתפקיד ג'ייסון ריינולדס, ובסדרה "לא מלאכיות" של ערוץ 4. ברדוק השתתף בתפקיד אורח בפרק בסדרה "רציחות במידסומר של רשת ITV. במאי 2005 שיחק בתפקיד מפקח בילוש טום וילסון בסדרה "תחבולות חדשות".

בפברואר 2007 הצטרף ברדוק שוב לצוות שחקני הסדרה "חדר מיון" בתפקיד הפרמדיק ג'ף קולייר, ושיחק בה שלושה חודשים. הוא שב להופיע בסדרה בספטמבר אותה שנה. ב-30 ביוני 2014 פורסם שברדוק עוזב את התפקיד של ג'ף - אחרי שגילם את הדמות במשך שבע שנים - הוא "הומת" באוקטובר אותה שנה.

ב-2008 הדליק ברדוק את אורות חג המולד בניוברי. ביום שישי, 28 בנובמבר בשעה 5:00 הדליק את המתג בכיכר השוק.

בין 31 ביולי עד 27 בספטמבר 2014 הופיע ברדוק במחזה הקומי "My Night With Reg" בתיאטרון דונמאר ורהאוס בווסט אנד שבלונדון.

ב-2016 החל ברדוק לגלם את מארק קרייג בדרמה "דם חדש" של ה-BBC.

פילמוגרפיה
קולנוע
 שנה שם שם באנגלית תפקיד 1999 טופסי טרווי Topsy-Turvy מר בנג'מין טריפ 1999 This Year's Love דייוויד, חבר שלי בילי 2000 Honest סדריק 2001 Jimmy Fizz דרו 2001 Bollywood Queen 2002 הכל או לא כלום All or Nothing גבר בבר 2006 שישים ושש Sixty Six מר גריג 2007 חלומה של קסנדרה Cassandra's Dream פין

טלוויזיה
 שנה שם שם באנגלית תפקיד הערות 1992 החשוד העיקרי Prime Suspect ג'ייסון מיני-סדרה 1992 A Touch of Frost הבלש ברנרד סדרת טלוויזיה 1993 חדר מיון Casualty טרי בפרק "Boiling Point" 1995 אינדיאנה ג'ונס הצעיר The Adventures of Young Indiana Jones קרל בפרק "Attack of the Hawkmen" 1995 שומרי ראש Bodyguards טרוור קורן בפרק "Bodyguards" 1996 Deep Secrets מרטין סרט טלוויזיה 1997 קורות טום ג'ונס Tom Jones ג'ק נייטינגייל מיני-סדרה 1997–1999 האגמים The Lakes אלבי סדרת טלוויזיה 1998 קוואנה QC Kavanagh QC הכומר איאן וינפרת'ינג בפרק "Innocency of Life" 1999 Last Christmas בובי מור סרט טלוויזיה 2000 Pay and Display דני וייר סדרת טלוויזיה 2000 Dirty Tricks קלייב סרט טלוויזיה 2001 חוקי מרפי Murphy's Law ג'וני סרט טלוויזיה 2001 'Orrible רובן סיטקום 2002 The Art of War קית' ריינולדס 2002 Murder in Mind צ'ארלס מריק בפרק "Echoes" 2003 חשד Suspicion סמל בילוש וילמוט סרט טלוויזיה 2003 Family המפקח מיקי פאולר מיני-סדרה 2004 תחבולות חדשות New Tricks מפקח בילוש טום וילסון בפרק "Trust Me" 2005 רציחות במידסומר Midsomer Murders הארי רוז בפרק "Orchis Fatalis" 2004 השופט ג'ון דיד Judge John Deed אלן פרנס בפרק "In Defence of Others" 2005 The Bill סקוט בורנט סדרת טלוויזיה 2005 לא מלאכיות No Angels ד"ר פיטר קומפטון סדרת טלוויזיה 2006 The Street אלכס בפרק "Sean and Yvonne" 2006 New Street Law דניס לונגוול 2007–2014 חדר מיון Casualty ג'ף קולייר סדרת טלוויזיה 2014 דוקטור הו Doctor Who אל בפרק "Flatline" 2015–2016 חוקרת מקרי המוות The Coroner סמל בילוש דייווי היגינס 2016 דם חדש New Blood מארק קרייג סדרת טלוויזיה

תיאטרון
 "My Night With Reg" - דונמאר ורהאוס, לונדון; 17 בינואר עד 11 באפריל 2015 (בימוי: רוברט הסטי)
 "The Dark" - בתפקיד ברנבי; דונמאר ורהאוס, לונדון; 23 במרץ עד 24 באפריל 2004 (בימוי: אנה מקמין)
 "Frame 312" - בתפקיד טום ורוי; דונמאר ורהאוס, לונדון; 2002 (בימוי ג'וזי רורק)
 "Kick For Touch" - בתפקיד ג'ו; תיאטרון קרוסיבל, לונדון; 2002 (בימוי: ג'וזי רורק)

קישורים חיצוניים

 מאט ברדוק באתר Spotlight

הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:בוגרי בית הספר גילדהול למוזיקה ודרמה
קטגוריה:אנגלים שנולדו ב-1969